NG Kathu » Bedieninge
Sendelinge wat deur ons gemeente ondersteun word
Willie en Estelle Booyse
Willie werk saam met "Word to Africa". Hulle woon in Seronga by die Okavango Delta. Willie is getroud met Estelle en hulle het drie tiener dogters.
Hulle dogters het vanjaar ingeskryf vir 'n "Besigheidsmatriek" (in ons leketaal). Hulle skryf hulle eerste eksamens einde Mei. (Lees in die jongste nuusbriewe van Karlien en Arista meer hieroor.)
Hier is hulle nuutste nuusbrief: Nuus_Seronga_Nov_2011
Nuusbrief_1_2012 / Karlien_nuusbrief_2012.06.28 / Arista_nuusbrief_2012
Dries en Ilse van Jaarsveld
Dries-hulle werk saam met "Word to Africa". Hy is getroud met Ilse en hulle het twee kinders, Jana en Cordré. Hulle werk onder die Boesmans. Hulle woon tans naby Maun.
Hier kan jy die nuutste nuusbriewe lees:
Harry en Wendy Griesel: Every Nation for Christ
Harry is getroud met Wendy en hulle het tweeling seuns. Hulle woonplek is in Pretoria, maar hulle fokus is op Afrika. Lees hulle nuusbrief of gaan na hulle webblad om meer van hulle werk te lees. Jy kan hier inteken op hulle nuusbrief.
Coen en Suria Scholtz: OM
Coen is getroud met Suria. Hulle het twee kinders en het verantwoordelikheid aanvaar vir 'n hele aantal kinders in Zambië. Hulle woon en werk tans in Suid Afrika. Toe Operasie Mobilisasie (OM) en Pro Christo saamgesmelt het, het Coen die verantwoordelikheid aanvaar om leiding te neem vir die Internasionale afdeling van OM. Hulle het toe van Kabwe in Zambië na Suid Afrika verhuis.
Hier is hulle nuutste nuusbriewe. Zambia_News_11.11.15 / Zambia_Rachael's Newsletter
June CoenSue Newsletter / forfreedom_newsletter_new_small
Zilian Enslin is die leier en André de Villiers is die leraar verantwoordelik vir die Getuienis Bediening.
Die bediening werk soos volg:
Ons sien onsself as 'n "gestuurde gemeente". Dit beteken dat al die aktiwiteite van die gemeente gemik is daarop dat ons meer mense bewus wil maak dat God na hulle uitreik. Dit gaan dus nie net om enkele mense wat geroepe voel om sendingwerk te doen nie. Dit gaan meer daarom dat ons hele kultuur in die gemeente sal wees om God se liefde uit te leef na mense met wie ons daagliks in aanraking kom.
Die gevolg hiervan is dat ons as gemeente nie self uitreike na enige land of streek organiseer nie. Ons moedig eerder lidmate wat geroepe voel om 'n uitreik te onderneem aan en ondersteun sodanige persone so goed ons kan. Die uitreik kan ook in Kathu wees, maw dit hoef nie na die buiteland te wees nie. As jy iets in Kathu waarneem wat jy voel ons as gelowiges moet aanspreek, kan jy ons skakel. Die Bediening help die persoon om sy/haar idees aan die gemeente bekend te maak. Die persoon neem verantwoordelikheid en die Bediening ondersteun die persoon.
Die volgende persone is betrokke by uitreike. Kontak hulle persoonlik as jy meer inligting wil bekom.
Zilian Enslin (Sel: 078 316 1000): Kontak haar vir enige navrae oor of uitreike na Moslem lande.
Susan van der Berg (Sel: 084 701 0894): Kontak haar vir uitreike na Moslem lande.
Ds Heinrich Viljoen (Sel: 082 352 6611): Kontak hom vir uitreike na Botswana.
Ben Burger (Sel: 072 439 5841): Kontak hom vir uitreike na Botswana.
Andre de Villiers (Sel: 084 679 3274): Kontak hom vir enige navrae oor die Getuienisbediening.
Written by André. Posted in Kleingroepe
Ons gemeente wil graag meer persone help om by kleingroepe in te skakel. Ons is oortuig dat mense makliker in die geloof kan groei wanneer ons verbind is aan ander gelowiges met wie ons op 'n gereelde basis kan skakel. Die leraar verantwoordelik vir kleingroepe is Ds Schalk van Schalkwyk (084 673 1075).
Materiaal vir kleingroepe word soms hier geplaas. Dit bestaan uit vrae wat in kleingroepe bespreek kan word wat deur die prediker opgestel is na aanleiding van die boodskap wat op die Sondag gebring is. In vakansietye word daar nie materiaal geplaas nie, omdat groepe gewoonlik dan nie bymekaar kom nie. Indien jy sukkel om 'n lêer af te laai, stuur 'n e-pos na schalk@ngkathu.co.za of skakel die kerkkantoor (053 723 1071) en reël dat dit aan jou gestuur word.